OpenLLM-France/wikimedia huggingface dataset:
# Daniel Cohn-Bendit

Daniel Cohn-Bendit (Montalban, Guiena, 1945) és un eurodiputat des del 1994 i portaveu del Partit Verd Europeu des del 2004. Nascut a la Guiena però de nacionalitat alemanya, ha desenvolupat la seva carrera política a França i Alemanya, tot i ser un personatge especialment mediatitzat a França.
Durant la seva joventut es va fer conèixer com un dels caps visibles de la revolta del maig del 68 francesa on, per la seva ideologia d'extrema esquerra (va pertànyer al moviment anarquista) i per ser pèl-roig, va rebre el sobrenom de Dany le Rouge ("Dani el Roig"). Avui dia, però, és favorable al capitalisme i a una "ecologia que tingui en compte l'economia de mercat per a poder regular-la". El 1984 va entrar al partit ecologista alemany Aliança 90/Els Verds i el 1999 va declarar-se "liberal-llibertari", és a dir, que "sosté un reformisme ecologicosocial relacionat amb la tradició llibertària antiestatal".
Favorable a una Europa federal, el setembre del 2010 va cofundar el Grup Spinelli per a treballar en aquesta direcció.

## Vida personal

En Daniel Cohn-Bendit va néixer a Montalban (Occitània), on s'havien refugiat els seus pares, jueus d'Alemanya, per fugir dels nazis. Va ser apàtrida fins als catorze anys i sempre s'ha declarat "ciutadà europeu". Li van oferir la nacionalitat francesa però va preferir que al seu passaport constés la dels seus pares, segons ell per no haver de fer el servei militar. Va estudiar Sociologia a Nanterre. Actualment viu a Frankfurt del Main.
El 1975 publica el llibre Le grand bazar [El gran basar], en un capítol del qual, "Little big men", evoca les seves experiències com a educador en una llar d'infants "alternativa" de Frankfurt. Alguns passatges de l'obra parlen sobre el despertar sexual dels nens d'1 a 6 anys i donen testimoni d'experiències físiques ambigües que l'autor va tenir amb ells. Cohn-Bendit també parlarà de les seves experiències, de manera provocativa, en el programa literari de la televisió francesa Apostrophes, dirigit per Bernard Pivot, corresponent a l'emissió del 23 d'abril de 1982.

## Referències

* ↑ Fiche de Daniel Cohn-Bendit sur le site du Parlement européen
* ↑ Une envie de politique, 1998, La Découverte. Cité par Politis, 23
* ↑ « Cohn-Bendit : “Je suis un libéral-libertaire” » Arxivat 2008-09-28 a Wayback Machine., L'Humanité, 7 gener 1999
* ↑ «Web del Grup Spinelli - Llista de membres». Arxivat de l'original el 2010-09-21. [Consulta: 1r juliol 2012].
* ↑ 40 ans après son coup d'éclat, «Dany le Rouge» Arxivat 2010-11-25 a Wayback Machine.Entrevista a Daniel Cohn-Bendit, à LaTéléLibre, el 15 de maig de 2008, (francès)

## Enllaços externs

* Web oficial de Daniel Cohn-Bendit Arxivat 2011-07-18 a Wayback Machine. (alemany)
* Fitxa de Daniel Cohn-Bendit a la web del Parlament Europeu Arxivat 2009-05-30 a Wayback Machine. (anglès) (francès)
* Video Intervenció al Parlament Europeu sobre la hipocresía de la UE envers la crisi de l'any 2010 (francès) subtítols en castellà.
# Patrícia Gómez Picard

Patrícia Gómez Picard (Tolosa de Llenguadoc, 10 de novembre de 1965) és una infermera i política balear, que va exercir com a consellera de Salut i Consum del Govern de les Illes Balears des de juliol de 2015 fins a Juliol del 2023.
És diplomada en Infermeria i militant del PSIB-PSOE. Ha treballat com a adjunta de Formació i Recerca a l'Hospital Universitari Son Dureta (2001-2007), com a adjunta de Recursos Humans i Qualitat a Gesma (1999-2000), supervisora de l'Àrea Verge de la Salut (1997-1998) i sotsdirectora de l'Àrea Maternoinfantil de l'Hospital Son Dureta. De 2007 a 2011 ha estat Directora de Cures i Coordinació Sociosanitària del Servei Balear de Salut. Des de 1999, vocal de l'Associació Nacional de Directius d'Infermeria (ANDE).
Va figurar en el número 13 per Mallorca de les llistes del PSIB-PSOE a les eleccions al Parlament de les Illes Balears de 2015. Tot i que no fou escollida, el juliol de 2015 fou nomenada Consellera de Salut del Govern Balear. El 2019 va ser confirmada com a Consellera de Salud per un nou periode fins al 2023 en que va ser substituida per Manuela García del Partit Popular

## Referències

* ↑ Candidats socialistes mallorquins al Parlament
* ↑ noosfera. «Patricia Gómez Picard, directora de la revista Tesela, nombrada Consejera de Salud de Baleares» (en castellà), 14-07-2015. Arxivat de l'original el 2021-01-27. [Consulta: 5 març 2021].
* ↑ Patricia Gómez Picard, nueva consejera de Salud de Baleares Redacción Médica, 2 de juliol de 2015
# George Arnott Walker Arnott

George Arnott Walker-Arnott (Edimburg, 6 de febrer de 1799 – Glasgow, 17 de juny de 1868) va ser un botànic escocès.
Estudià Dret a Edimburg i més tard es va fer botànic, ocupant la plaça de Regius Professor de Botànica a la Universitat de Glasgow. Estudià botànica a Amèrica del Nord amb Sir William Hooker i col·laborà amb Robert Wight en estudis de botànica de l'Índia.

## Algunes publicacions

* Disposition méthodique des espèces de mousses, 1825
* Tentamen methodi muscorum (con Robert Kaye Greville), 1826
* The botany of Captain Beechey's voyage, 1830–1841 (con William Jackson Hooker)
* Prodromus florae peninulae Indiae orientalis (con Robert Wight), 1834

## Honors
### Epònims
#### Gèneres

* (Orchidaceae) Arnottia A.Rich.

#### Espècies

* (Asclepiadaceae) Anisotoma arnottii Benth. & Hook.f.
* (Asclepiadaceae) Brachystelma arnottii Baker
* (Fabaceae) Indigofera arnottii (Kuntze) Peter G.Wilson
* (Malvaceae) Hibiscus arnottii Griff. ex Mast
* (Solanaceae) Sclerophylax arnottii Miers
* (Woodsiaceae) Athyrium arnottii Milde

## Referències

* ↑ Mém. Soc. Hist. Nat. Paris iv. 1828 29 (IK)
* ↑ Gen. Pl. [Bentham & Hooker f.] 2(2): 781 1876 (IK)
* ↑ Refug. Bot. [Saunders] t. 9 (IK)
* ↑ Taxon 50(2): 491 2001 (IK)
* ↑ Fl. Brit. India [J. D. Hooker] i 844 (IK)
* ↑ London J. Bot. 7: 20 1848 (IK)
* ↑ Bot. Zeitung Berlin 28: 371 1870 (IF)
* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* Hooker, Sir William Jackson; G. A. Walker-Arnott, Esq.. The Botany of Captain Beechey's voyage. Henry George Bohn, 1841.
# Guerassímovka

«Guerassímovka» té aquests significats:
* Guerassímovka (Orenburg), localitat de l'óblast d'Orenburg, a Rússia
* Guerassímovka (Bélgorod), localitat de l'óblast de Bélgorod, a Rússia
# Llau Fonda (Sapeira)

La Llau Fonda és una llau de l'antic terme ribagorçà de Sapeira, actualment inclòs en el terme municipal de Tremp, al Pallars Jussà.
Es forma a 1.335 m d'altitud al vessant nord-oest del Tossal de Codonyac, des d'on davalla cap al nord-oest, fins que s'ajunta amb el barranc del Graller, formant entre tots dos el barranc dels Botets.
# Marble

Marble és un programa lliure similar al conegut Google Earth. Efectivament, Marble és també una aplicació que mostra mapes en un globus terraqüi amb diferent grau de detall. Marble té algunes característiques de més i altres de menys que Google Earth.
Està programat amb biblioteques Qt4 (millor per a entorns KDE) i amb ell es pot consultar el mapa geogràfic del món en diversos modes incloent, per exemple, un mode que mostra el mapa geogràfic del món l'any 1689.
Un dels avantatges que té el Marble davant el Google Earth és que Marble no requereix acceleració gràfica per funcionar. Per altra part, està en continu desenvolupament i ja s'ha aconseguit suport de mapes en línia gràcies a OpenStreetMap. Amb això, Marble pot interpretar fitxers kml, que són els que fa servir el Google Earth/Google Maps.

## Enllaços externs

* Lloc web del Marble
Viccionari
# Baruj Benacerraf

Baruj Benacerraf (Caracas, Veneçuela 1920 - Jamaica Plain, Massachusetts, EUA 2011) fou un metge i professor universitari estatunidenc, d'origen veneçolà, guardonat amb el Premi Nobel de Medicina o Fisiologia l'any 1980.

## Biografia

Va néixer el 29 d'octubre de 1920 a la ciutat de Caracas, en una família d'origen jueva sefardita marroquina - algeriana. L'any 1925 es traslladà amb la seva família a París, i el 1940 als Estats Units, on el 1943 fou nacionalitzat nord-americà. Estudià medicina a la Universitat de Colúmbia i a l'Escola Mèdica de Virgina, situada a la ciutat de Richmond.
Després de participar en la Segona Guerra Mundial com a metge fou nomenat membre investigador de la Universitat de Colúmbia entre 1948 i 1950, de l'Hospital Broussais de París entre aquell any i el 1956, de la Universitat de Nova York fins al 1968 i la Universitat Harvard entre 1970 i 1991, d'on fou també professor de patologia. Entre 1968 i 1970 fou membre de l'Institut Nacional de Salut dels Estats Units. Des de 1972 és membre de l'Acadèmia nord-americana d'Arts i Ciències i del 1973 de l'Acadèmia de Ciències dels Estats Units.
Va morir el 2 d'agost de 2011 als Estats Units. Èra germà del filòsof Paul Benacerraf.

## Recerca científica

Especialista sobre immunologia i al·lèrgies, inicià la seva recerca sobre aquests camps l'any 1948 i fou el primer en descobrí un gen antigen mitjançant la seva investigació en ratolins. Els seus estudis sobre genètica el premeté verificar el complex d'histocompatibilitat principal (MHC).
L'any 1980 li fou concedit el Premi Nobel de Medicina o Fisiologia pels descobriments relacionats amb estructures determinades per la genètica a la superfície de la cèl·lula que regulen les reaccions immunològiques, premi compartit amb Jean Dausset i George D. Snell.

## Referències

* ↑ Muere el Premio Nobel de Medicina Baruj Benacerraf

## Enllaços externs

* «Baruj Benacerraf» (en anglès). The Nobel Prize. The Nobel Foundation.
# Crane (Missouri)

Crane és una població dels Estats Units a l'estat de Missouri. Segons el cens del 2000 tenia 1.390 habitants.

## Demografia

Segons el cens del 2000, Crane tenia 1.390 habitants, 541 habitatges, i 333 famílies. La densitat de població era de 365,1 habitants per km².
Dels 541 habitatges en un 32,2% hi vivien nens de menys de 18 anys, en un 47% hi vivien parelles casades, en un 10,7% dones solteres, i en un 38,4% no eren unitats familiars. En el 35,7% dels habitatges hi vivien persones soles el 23,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,15.
Per edats la població es repartia de la següent manera: un 26,7% tenia menys de 18 anys, un 9,1% entre 18 i 24, un 24,3% entre 25 i 44, un 18,6% de 45 a 60 i un 21,4% 65 anys o més.
L'edat mediana era de 37 anys. Per cada 100 dones de 18 o més anys hi havia 81,3 homes.
La renda mediana per habitatge era de 20.848 $ i la renda mediana per família de 31.806 $. Els homes tenien una renda mediana de 26.583 $ mentre que les dones 18.750 $. La renda per capita de la població era de 12.120 $. Entorn del 15,2% de les famílies i el 20,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crane». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Crane». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# David Gladwell

David Gladwell (Gloucester, 2 d'abril de 1935) és un editor i director de cinema britànic. Afeccionat al cinema des de jovenet, es va graduar al Gloucester Art Cinema i va iniciar els seus treballs influïts pel Free Cinema britànic en curtmetratges i en documentals de caràcter social. Es va iniciar com a muntador a les pel·lícules If... (1968) i El millor dels mons possibles (1973), ambdues dirigides per Lindsay Anderson. El 1981 va debutar com a director amb l'adaptació de la novel·la homònima de Doris Lessing Memoirs of a Survivor, protagonitzada per Julie Christie.

## Filmografia
### Com a muntador

* 1968: If... de Lindsay Anderson
* 1970: Bombay Talkie de James Ivory
* 1973: El millor dels mons possibles de Lindsay Anderson
* 1985: Nineteen Nineteen de Hugh Brody
* 1989: Lost Angels de Hugh Hudson
* 1994: A Man You Don't Meet Every Day d'Angela Pope

### Com a director

* 1955 : A summer Discord (curtmetratge)
* 1958 : Miss Thompson Goes Shopping
* 1964 : The Great Steam Fair
* 1964 : An Untitled Film
* 1965 : 28b Camden Street
* 1967 : Port Health
* 1967 : Dance
* 1969 :New Ways At Northgate
* 1970: Aberdeen by Seaside and Deeside
* 1971 : Demolition
* 1975: Requiem For A Village
* 1981: Memoirs of a Survivor
* 1985 : Earthstars (curtmetratge televisiu)

## Referències

* ↑ Robert Murphy Directors in British and Irish Cinema: A Reference Companion, p. 232
* ↑ David Gladwell a bfi.org
# Associació Esportiva Penya Esplugues

L'Associació Esportiva Penya Esplugues és una entitat esportiva catalana dedicada al futbol sala fundada el 2008 al municipi d'Esplugues de Llobregat.
L'AE Penya Esplugues va ser fundada a principis de 2008 per directius i tècnics de futbol sala de l'Sporting Esplugues i el Club Penya Andorra de l'Hospitalet de Llobregat, entitat esportiva que tenia més de 40 anys d'experiència al món del futbol, els vint anys anteriors dedicats exclusivament al futbol sala, amb l'objectiu d'unir esforços formant una Associació de futbol sala capacitada per participar en totes les categories federades, tant masculines com femenines.
El 2015, l'AE Esplugues va arribar a un acord amb el Futbol Sala Gironella, equip que fins aleshores disputava la Primera divisió femenina però que es trobava en procés de dissolució de la seva junta, perquè l'Esplugues ocupés la plaça de l'equip berguedà tot mantenint el nom de l'entitat. Així, a partir de la temporada 2015-2016, l'equip sènior femení va passar a anomenar-se FES Penya Esplugues Gironella, participant en la primera divisió femenina del futbol sala espanyol.

## Palmarès

* 5 Copa Catalunya de futbol sala femenina: 2015-16, 2016-17, 2017-18, 2018-19, 2019-20

## Referències

* ↑ «L'AE PENYA ESPLUGUES, A L'ELIT DEL FUTBOL SALA FEMENÍ». FCF, 27-03-2017. [Consulta: 23 gener 2018].
* ↑ «HISTÒRIA DEL AE PENYA ESPLUGUES». AE Penya Esplugues. Arxivat de l'original el 2019-11-03. [Consulta: 23 gener 2018].
* ↑ «El Futsal Gironella arriba a un acord de filiació amb la Penya Esplugues per poder mantenir-se a Primera». Aquí Berguedà, 11-08-2015. [Consulta: 23 gener 2018].

## Enllaços externs

* Associació Esportiva Penya Esplugues - Lloc web oficial
# Godhra

Godhra és una ciutat i municipi de Gujarat, capital del districte de Panchmahals. El nom deriva de ghod ('vaca') i dhara que voldria dir en sànscrit 'terra' i en hindi 'riuada'. La ciutat inclou diversos temples, incloent-ne alguns de jainistes. Segons el cens del 2001 tenia una població de 161.925 habitants.
# Gèrm

Gèrm (en francès Germ) és un municipi de la regió d'Occitània, departament dels Alts Pirineus.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 41 | 44 | 44 | 42 | 31 | 25 | 41 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | François Mur | |

## Referències

* ↑ Toponímia occitana
# Crangònids

Els crangònids (Crangonidae) són una família de crustacis decàpodes carideus, una de les dues famílies de la superfamília dels crangonoïdeus (Crangonoidea).
Són unes gambes petites. Tenen la closca amb un nombre variable de crestes i amb el primer parell de pereiopodis subquelat. Són típicament bentònics i es poden trobar des de la zona litoral fins a l'abissal.
La gamba d'alguer (Crangon crangon) és la més coneguda i tenen interès comercial, principalment a la Mar del Nord. Fa entre 4 i 7 cm de llargada, viu a la zona litoral en fons d'algues i roques.

## Sistemàtica

La família conté els següents gèneres:
* Aegaeon Agassiz, 1846
* Argis Krøyer, 1842
* Crangon Fabricius, 1798
* Lissocrangon Kuris i Carlton, 1977
* Lissosabinea Christoffersen, 1988
* Mesocrangon Zarenkov, 1965
* Metacrangon Zarenkov, 1965
* Neocrangon Zarenkov, 1965
* Paracrangon Dana, 1852
* Parapontocaris Alcock, 1901
* Philocheras Stebbing, 1900
* Pontocaris Bate, 1888
* Pontophilus Leach, 1817
* Prionocrangon Wood Mason i Alcock, 1891
* Rhynocrangon Zarenkov, 1965
* Sabinea J.C. Ross, 1835
* Sclerocrangon G.O. Sars, 1883

## Referències

* ↑ Història Natural dels Països Catalans. Enciclopèdia Catalana. Vol 9, "Artròpodes I", pp. 349.
* ↑ ITIS: Crangonidae
# Courlon

Courlon és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 67 habitants.

## Demografia
### Població

El 2007 la població de fet de Courlon era de 67 persones. Hi havia 28 famílies, de les quals 12 eren unipersonals (8 homes vivint sols i 4 dones vivint soles), 4 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 28 eren l'habitatge principal de la família, 10 eren segones residències i 9 estaven desocupats. Tots els 48 habitatges eren cases. Dels 28 habitatges principals, 24 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 2 tenien tres cambres, 10 en tenien quatre i 17 en tenien cinc o més. 21 habitatges disposaven pel capbaix d'una plaça de pàrquing. A 13 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Courlon el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 8 | 65 a 69 | 8 |
| 0 | 60 a 64 | 4 |
| 4 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 8 | 40 a 44 | 0 |
| 8 | 35 a 39 | 8 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 41 persones, 30 eren actives i 11 eren inactives. De les 30 persones actives 29 estaven ocupades (17 homes i 12 dones) i 1 aturada (1 dona i 1 dona). De les 11 persones inactives 5 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'elements pel transport i 1 d'una empresa de serveis.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Courlon a l'INSEE.
* Évolution et structure de la population Fitxa amb el detall de dades de Courlon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Llau Gran

La Llau Gran és una llau de l'antic terme d'Hortoneda de la Conca, actualment integrant del municipi de Conca de Dalt, al Pallars Jussà.
Es forma per transformació de la llau dels Horts (que, alhora, prové de la llau del Civadal), al sud-est del Serrat Gros. En el seu tram final rep per la dreta la llau de Cotura, i, finalment, s'aboca en el riu de Carreu en un dels sectors més acongostats del riu, a ponent de la Font del Bullidor i a llevant del Canarill.

## Enllaços externs

* Institut Cartogràfic de Catalunya
# Llau de Bull-i-bull

La Llau de Bull-i-bull és una llau de l'antic terme d'Hortoneda de la Conca, actualment integrant del municipi de Conca de Dalt, al Pallars Jussà. Forma part del territori de l'antic poble del Mas de Vilanova.
Està situat al nord-est del Mas de Vilanova, a la partida de les Greixes per la unió de la llau Falsa i la llau des Greixes. Des d'aquest lloc davalla cap al sud-oest, passa a llevant de lo Romeral i a ponent del Serrat de la Guàrdia. Deixa el Mas de Vilanova a ponent, i s'aboca en el riu de Carreu al sud-oest de lo Riu de Vilanoveta.

## Enllaços externs

* Institut Cartogràfic de Catalunya; cal fer un pas d'aproximació
# Mark Mori

Mark Mori és un documentalista, cineasta, productor de televisió i guionista de sèries de televisió estatunidencs.
Va produir i dirigir Bettie Page Reveals All, la pel·lícula documental autoritzada sobre la vida del model pin-up, Bettie Page, llançat el 2012. Anteriorment, Mori va produir i dirigir Building Bombs, nominada a l'Oscar al millor documental el 1990 (estrena en DVD per Docurama/Nou vídeo el 2005), fou productor executiu de Blood Ties: The Life and Work of Sally Mann, curt documental nominat a l'Oscar l'any 1993; va rebre un Premi Emmy per l'especial documental de televisió, Kent State, the Day the War Came el 2000; va co-produir The Fire This Time, nominada al Gran Premi del Jurat i documental Festival de Cinema de Sundance de 1994 i el 2000, va ser productor executiu i va dirigir, el documental de televisió d'investigació, Wayne Williams and the Atlanta Child Murders per a Court TV. Mori també va fundar la productora Single Spark Pictures el 1996.

## Pel·lícules
### Building Bombs

La primera pel·lícula documental de Mori Building Bombs va tenir una estrena limitada a les sales el 1989. Fou nominada als Premis Oscar de 1990 i es va tornar a estrenar el 1991. Mori va produir i dirigir la pel·lícula amb Susan J. Robinson. Narrada per Jane Alexander, la pel·lícula documenta la fàbrica de bombes nuclears de la Savannah River Plant a Aiken, Carolina del Sud, que es va utilitzar per fabricar grans quantitats de material fissil per a l'arsenal nuclear dels Estats Units.

### Blood Ties: The Life and Work of Sally Mann

Blood Ties: The Life and Work of Sally Mann és un curtmetratge documental de 1994 dirigit per Steven Cantor. Va ser nominat a un Oscar al millor curtmetratge documental.

### Kent State: The Day the War Came Home

Kent State: The Day the War Came Home, dirigida per Chris Triffo i produïda per Mark Mori, va incloure entrevistes amb estudiants ferits, testimonis oculars, guàrdies i familiars d'estudiants assassinats en els tirotejos de Kent State el 4 de maig de 1970. Va ser llançat per The Learning Channel (TLC) l'any 2000 i va rebre el premi Emmy a Antecedents/Anàlisis d'una única història actual.

## Sèries de televisió
### Raw Footage

Raw Footage va ser la primera sèrie original de The Independent Film Channel (IFC) que va acollir Alec Baldwin amb entrevistes amb directors de cinema independents.

## Referències

* ↑ Glucksman, M: Filmmaker Magazine, page 18. Fall, 2008.
* ↑ «Bettie Page Reveals All - Film Trailers, Movie Trailers». Bettiepagemovie.com. Arxivat de l'original el 2013-05-04. [Consulta: 4 maig 2013].
* ↑ NY Times: The Fire This Time: Why Los Angeles Burned
* ↑ Awards for The Fire This Time
* ↑ NY Times: Building Bombs (1989): Bad Times at the Bomb Factory
* ↑ 1990 Academy Award Nominees
* ↑ «NY Times: Blood Ties: The Life and Work of Sally Mann». The New York Times, 2012. Arxivat de l'original el 2012-10-16. [Consulta: 6 desembre 2008].
* ↑ News & Documentary Emmy Awards: 2001
* ↑ IMDB: Raw Footage